open-index/open-wikipedia-markdown huggingface dataset:
Aondörp

**Aondörp** () is en Dörp in de Gemeen Blenner (Samtgemeen Thänhusen) in’n Landkreis Veern, Neddersassen.

## Geografie

De Oort liggt in de Masch von de Werser nich wied af von’n Diek. Dat Water ut dat Rebeed flütt över Gravens na de Blenner Emte hen af.

De Naveröörd sünd Ritzenbargen in’n Noordoosten, Lüttjen Huttbargen in’n Oosten, Groten Huttbargen un Neddern Hu’e in’n Süüdoosten, Öste, Vaste un Blenner in’n Süüdwesten, Hidzdörp in’n Westen un Reer in’n Noordwesten.

## Historie

Aondörp kummt an’n 24. Mai 935 as *Omanthorp* toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr *Willarius* sien Besitt in negen Dörper in’n Ruum Langwedel gegen Besitt von de Hambörger Kark tuuscht hett.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Blenner in’n Kanton Mattfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Intschen in’n Kanton Thänhusen.

De Oort hett vör 1852 to de Vaagdie Intschen in dat Amt Wessen-Thänhusen tohöört un denn von 1852 bet 1859 to dat Amt Swarm. As dat Amt Swarm 1859 oplööst worrn is, keem Ritzenbargen mit Aondörp an dat Amt Veern. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett jümmer al to de Gemeen Aondörp höört. De Gemeen hett in dat 20. Johrhunnert denn aver den Naam to *Ritzenbargen* ännert. Se is an’n 1. Juli 1968 an de Gemeen Blenner kamen. An’n 1. Juli 1972 mit de Gemeenreform in Neddersassen is de Gemeen Blenner denn noch wedder düüdlich grötter worrn.

### Inwahnertall

### Religion

Aondörp is evangeelsch-luthersch präägt un höört to dat Kaspel von’n Veerner Doom.

För de Kathoolschen is de St.-Josef-Kark in Veern tostännig.

## Weertschop un Infrastruktur

För Aondörp is de freewillige Füürwehr Blenner mit tostännig.

### Verkehr

Aondörp is över lüttjere Straten anbunnen an de Landsstraat 203 bi Blenner, de in’n Noordwesten över Wulmsdörp un Morsen na Thänhusen geiht un in’n Oosten över Groten Huttbargen un Hänsch na Veern an de Bundsstraat 215. Över Reer kummt een in’n Noordwesten in Intschen na de Kreisstraat 9, de in’n Noorden wiedergeiht na Dauben.

De nächste Autobahn is de Autobahn 27 (Afsnidd Bremen–Wasra). De Opfohrt 24b Langwedel liggt so teihn Kilometer in’n Noorden von Aondörp an de K&nbsp;9.

De nächste Bahnhoff is so bi söven Kilometer wied weg in’n Oosten de Bahnhoff Veern an de Bahnlien Langwedel–Bremen.

## Footnoten





## Weblenken

* Websteed över Aondörp un Ritzenbargen (hoochdüütsch)
Robert Van Eenaeme

**Robert Van Eenaeme** (* 27. August 1916 in Wondelgem; † 8. März 1959 in Marche-en-Famenne) weer en belgisch Radrennfohrer.

Robert Van Eenaeme weer van 1939 bit 1949 mit en kriegsbedingt Ünnerbreeken van twee Johren Profi. Sien gröttste Erfolge weern dree Siege bi dat Rennen Gent–Wevelgem, 1936, 1937 – as Unafhängiger – un 1945 as Profi. Bi sien darten Sieg wurr he eerst een Week nah dat Rennen to’n Sieger verkloort, nahdem man up en Foto sehn harr, dat he un nich Maurice Van Herzele as Eerst över den Teelstreek fohren weer. Dormit hörr he gemeensam mit Rik Van Looy, Eddy Merckx, Tom Boonen un Mario Cipollini to de Rekordwinner vun dit Rennen. 1942 wunn he den Omloop van België un de Meesterschap vun Flannern. In dat sülvig Johr belegg he bi de Flannern-Rundfohrt Rang dree.

Van Eenaeme is in dat Öller vun 42 Johren an de Folgen van en Verkehrsunfall storven.

## Enkeld Nahwiesen


## Weblinks
* Robert Van Eenaeme in de Datenbank van Radsportseiten.net
Hiddenhusen

**Hiddenhusen** () is en lütten Oort in de Gemeen Dörbern in’n Landkreis Veern, Neddersassen.

## Geografie

De Oort liggt nich wied af von de Aller. Dat Water ut dat Rebeed flütt aver över de Wätern af, de eerst bi Veern in de Aller münnt.

De Naveröörd sünd Barnstäer in’n Noorden, Noke in’n Noordoosten, Wessen in’n Süüdoosten, Dienshoop in’n Süüdwesten, Dörbern in’n Westen un Städörp un Bössel in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wessen in’n Kanton Wessen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Wessen in’n Kanton Rethen.

De Oort hett vör 1859 to de Vaagdie Dörbern in dat Amt Wessen-Thänhusen tohöört un von 1859 bet 1885 to dat Amt Veern. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett von öllers bi de Gemeen Wessen mit bihöört, de an’n 1. Juli 1972 mit de Gemeenreform in Neddersassen Deel von de Gemeen Dörbern worrn is. Sietdem höört de Oort binnen de Gemeen to de Oortschop Wessen, de en egen Oortsvörsteiher hett.

### Inwahnertall

### Religion

Hiddenhusen is evangeelsch-luthersch präägt un höört to dat Kaspel von de Annen-Kark in Wessen.

För de Kathoolschen is de St.-Josef-Kark in Veern tostännig.

## Weertschop un Infrastruktur

För Hiddenhusen is de freewillige Füürwehr Wessen mit tostännig.

### Verkehr

Hiddenhusen liggt twüschen de Kreisstraten K&nbsp;14 un K&nbsp;15. De K&nbsp;15 föhrt in’n Westen na Dörbern an de Bundsstraat 215. De K&nbsp;14 geiht in’n Süüdoosten över Wessen un Hülsen na Olendiek/Wohlendörp an de Landsstraat 200 un in’n Noordwesten över Barnstäer un Wahnbargen na de B&nbsp;215 bi Veern.

De nächste Autobahn is de Autobahn 27 (Afsnidd Bremen–Wasra). De Opfohrten 25 Veern-Noord un 26 Veern-Oost doot all beid so 17 Kilometer in’n Noorden von Hiddenhusen liggen.

De nächste Bahnhoff is so bi dree Kilometer wied weg in’n Westen de Bahnhoff Dörbern an de Bahnlien Wunsdörp–Bremen. Von 1904 bet 1966 hett dat ok Personenverkehr op de Allerdaalbahn geven. Dat hett in düsse Tied en lütten Bahnhoff in Hiddenhusen geven.

## Footnoten
Olendiek (Landkreis Heidkreis)

**Olendiek** () is en lütten Oort in de Gemeen Rethen (Samtgemeen Rethen) in’n Landkreis Heidkreis, Neddersassen.

## Geografie

De Oort liggt nich wied af von de Aller. Dat Water flütt över’n Schipsegraven af.

De Naveröörd sünd Lüttjen Hüßel in’n Noorden, Wohlendörp in’n Noordosten, Rethen in’n Oosten, Finkenhütt in’n Süüdoosten, Risch in’n Süden, Olenborg in’n Süüdwesten, Horst in’n Westen un Donnerhorst un Hülsen in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hülsen in’n Kanton Rethen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Rethen in’n Kanton Rethen.

De Oort hett vör 1850 to dat Gericht Wahlje tohöört. As dat Gericht oplööst worrn is, hett dat von 1850 bet 1859 to de Huusvaagdie in dat Amt Rethen höört un denn von 1859 bet 1885 to dat Amt Ahlden. Na 1885 weer dat in’n Kreis Fambossel, de 1977 mit’n Kreis Soltau to’n Landkreis Soltau-Fambossel tohoopgahn is. 2011 hett düsse Landkreis den ne’en Naam Landkreis Heidkreis kregen.

De Oort höört von öllers bi de Gemeen Wohlendörp mit bi, de an’n 1. März 1974 mit de Gemeenreform in Neddersassen Deel von de Gemeen Rethen worrn is.

### Inwahnertall

### Religion

Olendiek is evangeelsch-luthersch präägt un höört to dat Kaspel von de Marienkark in Rethen.

För de Kathoolschen is de St.-Josef-Kark in Veern tostännig.

## Weertschop un Infrastruktur

För Olendiek is de freewillige Füürwehr Rethen mit tostännig.

### Verkehr

Olendiek liggt an de Kreisstraat 112, de in’n Noordwesten na Donnerhorst, Hülsen un Wessen föhrt un an’n Süüdrand von Olendiek in de Landsstraat 200 münnt. De L&nbsp;200 geiht in’n Westen över Horst un Hämelhusen na Eestrup an de Bundsstraat 215 un in’n Oosten na Rethen an de B&nbsp;209. De B&nbsp;209 löppt in’n Noordoosten över Groten Eisderp un Kerkboitzen na Wasra un in’n Süüdwesten na Heemsen.

De nächste Autobahn is de Autobahn 27 (Afsnidd Bremen–Wasra). De Opfohrt 27 Wasra-West liggt so 16 Kilometer in’n Noordoosten von Olendiek an de B&nbsp;209.

De nächste Bahnhoff is so bi negen Kilometer wied weg in’n Westen de Bahnhoff Eestrup an de Bahnlien Wunsdörp–Bremen. Von 1904 bet 1966 hett dat ok Personenverkehr op de Allerdaalbahn geven. De Bahnhoff Rethen leeg in düsse Tied twee Kilometer in’n Süüdoosten.

## Footnoten
Neemöhlen (Landkreis Heidkreis)

**Neemöhlen** () is en lütten Oort, de to dat Dörp Bier in de Gemeen Böhm (Samtgemeen Rethen) in’n Landkreis Heidkreis, Neddersassen, töhöört.

## Geografie

De Oort liggt in de Lümbörger Heid an de Böhm.

De Naveröörd sünd Olenboitzen in’n Noorden, Hollig in’n Noordoosten, Hellbarg in’n Süüdoosten, Bier in’n Süden, Böhm in’n Süüdwesten un Lüttjen Eisderp in’n Noordwesten.

## Historie

De Watermöhl von Neemöhlen is in dat 15. Johrhunnert an de Böhm anleggt worrn un hett dat Klooster Wasra tohöört. Nadem de Watermöhl nich mehr lopen is, is se 1978 as Waterkraftwark ümboot worrn. 2010 hett de Möhl en neet Waterrad mit en Leistung von 32&nbsp;kW kregen.

### Verwaltungsgeschicht

In de Franzosentied hett de Oort binnen dat Königriek Westfalen to de Mairie Bier in’n Kanton Hudemöhlen höört.

De Oort hett vör 1885 to dat Amt Aalen tohöört. Na 1885 weer dat in’n Kreis Fambossel, de 1977 mit’n Kreis Soltau to’n Landkreis Soltau-Fambossel tohoopgahn is. 2011 hett düsse Landkreis den ne’en Naam Landkreis Heidkreis kregen.

De Oort hett von öllers bi de Gemeen Bier mit bihöört, de an’n 1. März 1974 mit de Gemeenreform in Neddersassen Deel von de Gemeen Böhm worrn is.

### Inwahnertall

### Religion

Neemöhlen is evangeelsch-luthersch präägt un höört to dat Kaspel von de Kark Aalen. Binnen düt Kaspel billt Bier mit de Vitus-Kapell en egen Kapellengemeen, to de Neemöhlen mit bihöört.

För de Kathoolschen is de Karkengemeen St. Maria von’n hilligen Rosenkranz in Wasra tostännig.

## Weertschop un Infrastruktur

För Neemöhlen is de freewillige Füürwehr Bier mit tostännig.

### Verkehr

Von Neemöhlen löppt en lüttje Straat in’n Noorden na Olenboitzen an de Kreisstraat 118, de in’n Noordoosten över Hollig un Benzen na de Landsstraat 190 geiht un in’n Süüdwesten bi Lüttjen Eisderp in de K&nbsp;114 münnt. De K&nbsp;114 föhrt in’n Noorden na Kerkboitzen an de Bundsstraat 209 un in’n Süden na Böhm an de L&nbsp;159.

De nächste Autobahn is de Autobahn 27 (Afsnidd Bremen–Wasra). De Opfohrt 27 Wasra-West liggt so acht Kilometer in’n Noordoosten von Neemöhlen an de B&nbsp;209.

De nächste Bahnhoff is so bi negen Kilometer wied weg in’n Süüdoosten de Bahnhoff Hodenhagen an de Heidbahn.

## Footnoten
Kanton Fambossel

De **Kanton Fambossel** weer as Kanton en Verwaltungsrebeed in dat Königriek Westfalen, dat von 1811 bet 1813 bestahn hett (Franzosentied). De Seet weer Fambossel.

## Historie

De Ümgegend von Fambossel hett vör de Franzosentied to de Amtsvaagdie Fambossel-Soltau in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen hett Fambossel toeerst en Mairie in’n Kanton Visselhöövd billt (Distrikt Horborg von dat Departement von de Nedderelv). Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. En Deel von’n Kanton Visselhöövd is aver bi Westfalen bleven un dor is denn de Kanton Fambossel von billt worrn, de in’n Distrikt Ülzen von dat Departement von de Aller leeg.

In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is 1813/1814 wedder herstellt worrn un de ole Stand von vör 1810 wedder dor.

## Mairien

De Kanton weer indeelt in negen Mairien:

* Mairie Fambossel: Fambossel, Gröönhagen, Örbk, Tegelee Küddelse
* Mairie Vörbrügg: Vörbrügg (Vörstadt von Wasra), Grasbeck mit de Poppeermöhl un dat Vörwark Hilperdingen, Tieteln, Honerdingen, Meinern
* Mairie Düsshoorn: Düsshoorn, Ellinghusen, Rödershöben
* Mairie Bookhorn: Bookhorn, Kreelen, Krusenhusen, Deilhoff
* Mairie Bössel: Bössel mit Pröbsten, Farnholt, Hartem, Vietzen, Barghoff, Brookhoff
* Mairie Öberndörpmark: Öberndörpmark, Süüdbossel, Noordbossel, Cronsnest, Zurhöhe, Küsterhoff, Kolk un veer Anbosteden
* Mairie Derpmark: Derpmark, Fischendörp, Düsshoop, Brook, Einzingen, Mackenthun, Achterbarg, Siemsglüß, Stimbeck, Hanglüß, Eggersglüß, Ahlbrock, Feld, Kamer, Hoff
* Mairie Wens: Wens, Fuhrhoop, Böhm, Aspeloh, Allerhoop, Brookhoff
* Mairie Witzendörp: Witzendörp, Meinholt, Rergen, Halmen, Reinen, Bokel, Meyerhoff

## Footnoten
Mahlen

**Mahlen** betekent

* dat, wat en Möhl oder en Mahlwark deit,
* Mahlen, Oort in de Gemeen Bokeln in’n Landkreis Hilmssen, Neddersassen,
* Mahlen, Oort in de Gemeen Eestrup in’n Landkreis Neenborg, Neddersassen,
* Mahlen, Oort in de Stadt Zeitz in’n Burgenlandkreis, Sassen-Anholt.

**Mahlen** is de Familiennaam von

* Johann Christoph von Mahlen (1720–1789), düütschen Generaalmajor.
Helbargermöhl

De **Helbargermöhl** () is en lütten Oort, de to dat Dörp Kerkboitzen in de Gemeen Wasra in’n Landkreis Heidkreis, Neddersassen, tohöört. Binnen de Gemeen höört de Oort to de polietsche Oortschop Kerkboitzen.

## Geografie

De Oort liggt in de Lümbörger Heid an’n Jordanbeek.

De Naveröörd sünd Sindörp in’n Noorden, Sneeheid in’n Noordoosten, Hollig in’n Süüdoosten, Olenboitzen in’n Süden, Lüttjen Eisderp in’n Süüdwesten un Kerkboitzen in’n Westen.

## Historie

De Helbargermöhl is as Watermöhl an’n Jordanbeek anleggt worrn. Se kummt 1501 toeerst in de Oorkunnen vör.

Vondaag is dat en Campingplatz mit 80 Stellplätz.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kerkboitzen in’n Kanton Hudemöhlen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Kerkboitzen in’n Kanton Rethen.

De Oort hett vör 1859 to dat Gericht Boitzen von dat Amt Rethen tohöört un denn von 1859 bet 1885 to dat Amt Fambossel. Na 1885 weer dat in’n Kreis Fambossel, de 1977 mit’n Kreis Soltau to’n Landkreis Soltau-Fambossel tohoopgahn is. 2011 hett düsse Landkreis den ne’en Naam Landkreis Heidkreis kregen.

De Oort höört von öllers bi de Gemeen Kerkboitzen mit bi, de an’n 1. März 1974 mit de Gemeenreform in Neddersassen Deel von de Gemeen Wasra worrn is. Sietdem höört de Helbargermöhl to de Oortschop Kerkboitzen, de en egen Oortsvörsteiher hett.

### Inwahnertall

### Religion

De Helbargermöhl is evangeelsch-luthersch präägt un höört to dat Kaspel von de Michaelis-Kark in Kerkboitzen.

För de Kathoolschen is de Karkengemeen St. Maria von’n hilligen Rosenkranz in Wasra tostännig.

## Weertschop un Infrastruktur

För de Helbargermöhl is de freewillige Füürwehr Kerkboitzen mit tostännig.

### Verkehr

De Helbargermöhl liggt twüschen de Kreisstraten K&nbsp;115 un K&nbsp;116. De K&nbsp;115 is in’n Noordwesten in Kerkboitzen an de K&nbsp;114 un de Bundsstraat 209 anbunnen un föhrt in’n Süüdoosten na Olenboitzen. De K&nbsp;116 föhrt in’n Süden ok na Olenboitzen un in’n Noorden na de B&nbsp;209. De B&nbsp;209 löppt in’n Süüdwesten över Kerkboitzen un Groten Eisderp na Rethen un in’n Noordoosten na Wasra un Fambossel.

De nächste Autobahn is de Autobahn 27 (Afsnidd Bremen–Wasra). De Opfohrt 27 Wasra-West liggt so fiev Kilometer in’n Noordoosten von de Helbargermöhl an de B&nbsp;209.

De nächste Bahnhoff is so bi negen Kilometer wied weg in’n Noordoosten de Bahnhoff Wasra an de Heidbahn.

## Footnoten
Barghoff

De **Barghoff** () weer en Hoff, de to de fröhere Gemeen Hartem in de Heidmark höört hett. Barghoff un Hartem sünd 1936 verswunnen, as de Truppenövungsplatz Bargen anleggt worrn is. Dat Rebeed höört vondaag to’n Gemeenfre’en Bezirk Oosterheid in’n Landkreis Heidkreis, Neddersassen.

## Geografie

De Oort leeg in de Lümbörger Heid. Dat Water ut dat Rebeed flütt över Fornholter Beek, Kreeler Beek un Wiedenhüser Beek na de Aller hen af.

De Naveröörd weren Olenbossel un Kolk in’n Noordoosten, Süüdbossel in’n Oosten, Ostenholt un Westenholt in’n Süüdwesten, Vitzen in’n Westen un Hartem un Brookhoff in’n Noordwesten.

## Historie

De Inwahners von’n Barghoff müssen jemehr Hööv 1936 verlaten, as de Truppenövungsplatz Bargen anleggt worrn is. 

### Verwaltungsgeschicht

In de Franzosentied hett de Oort binnen dat Königriek Westfalen toeerst 1810 bet 1811 to de Mairie Bössel in’n Kanton Wasra höört un denn von 1811 bet 1814 to de Mairie Bössel in’n Kanton Fambossel.

De Oort hett vör 1852 to de Huusvaagdie von de Amtsvaagdie Fambossel-Soltau tohöört un von 1852 bet 1885 to dat Amt Fambossel. Na 1885 weer dat in’n Kreis Fambossel, de 1977 mit’n Kreis Soltau to’n Landkreis Soltau-Fambossel tohoopgahn is. 2011 hett düsse Landkreis den ne’en Naam Landkreis Heidkreis kregen.

De Oort hett von öllers bi de Buurschop un de Gemeen Hartem mit bihöört.

### Inwahnertall

### Religion

De Barghoff weer evangeelsch-luthersch präägt un hett to dat Kaspel von de Johannes-de-Döper-Kark in Düsshoorn tohöört.

## Footnoten
Hagen (Thänhusen)

**Hagen** () weer en Oort in de Gemeen Thänhusen (Samtgemeen Thänhusen) in’n Landkreis Veern, Neddersassen. Vondaag gellt Hagen as Deel von Thänhusen.

## Geografie

De Oort liggt op en sieden Geestrügg in de Masch von de Werser, de good dree Kilometer in’n Noorden langsflütt. Dat Water ut dat Rebeed flütt över de Eiter af.

De Naveröörd sünd Eißel un de Börgeree in’n Noorden, Lunsen in’n Noordoosten, Holtdörp in’n Oosten, Beppen, Nee Morsen, Lüttjen Swarm un Wackershusen in’n Süüdoosten, Swarm in’n Süden, Westerwisch in’n Süüdwesten, Dönnerstäen in’n Westen un Önigstedt un Dibbelsen in’n Noordwesten.

## Historie

### Verwaltungsgeschicht

Dat Dörp hett fröher to dat Arzstift Bremen tohöört un is an’t Enn von’n Dörtigjohrigen Krieg an de Sweden fullen. In’n Fredensverdrag von Celle is dat Rebeed üm Thänhusen 1679 an dat Hartogdom Bruunswiek-Wulfenbüttel fullen.

In de Franzosentied hett de Oort toeerst 1807 bet 1811 binnen dat Königriek Westfalen to de Mairie Thänhusen in’n Kanton Thänhusen höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Thänhusen in’n Kanton Thänhusen.

De Oort hett binnen Bruunswiek to dat Amt Thänhusen tohöört, von 1832 bet 1850 to’n Kreis Holtsminne un von 1850 bet 1972 to’n Kreis Bruunswiek. 

De Oort weer fröher en egenstännige Gemeen. Düsse Gemeen is an’n 1. April 1908 mit de Gemenen Westerwisch un Börgeree tohoopslaten worrn. De ne’e Gemeen hett denn Thänhusen heten. De Gemeen Thänhusen is an’n 1. Juli 1972 mit de Gemeenreform in Neddersassen in’n Landkreis Veern wesselt.

### Inwahnertall

### Religion

Hagen is evangeelsch-luthersch präägt un höört to dat Kaspel von de Maria-Magdalena-Kark in Thänhusen. Düsse Kark is 1870 boot un 1912 egenstännig worrn. Vörher hett de Oort to dat Kaspel von de Cosmas-un-Damian-Kark in Lunsen tohöört.

För de Kathoolschen is de St.-Matthias-Kark in Achem tostännig.

## Kultur

En Denkmaal för de Fullenen ut de twee Weltkrieg’ steiht in Thänhusen bi de Kark.

## Weertschop un Infrastruktur

För Hagen is de freewillige Füürwehr Thänhusen tostännig.

### Verkehr

Dör Hagen löppt de Landsstraat 354, de in’n Noordoosten in de L&nbsp;203 münnt un in’n Süüdwesten na Emhusen un Syke löppt.  De L&nbsp;203 föhrt von Thänhusen in’n Süüdoosten över Morsen un Blenner na Veern un in’n Noordwesten över Dibbelsen na de Landsstraat 331.

De nächste Autobahn is de Autobahn 27 (Afsnidd Bremen–Wasra). De Opfohrt 24 Achem-Oost liggt so negen Kilometer in’n Noordoosten von Hagen an de L&nbsp;156.

De nächste Bahnhoff is so bi negen Kilometer wied weg in’n Noordoosten de Bahnhoff Achem an de Bahnlien Wunsdörp–Bremen. De Bahnhoff Drey an de Bahnlien Bremen–Ossenbrügge liggt 14 Kilometer in’n Noordwesten. Von 1910 bet 1955 hett dat ok Personenverkehr op de Bahnlien Bremen–Thänhusen geven. De Bahnhoff Thänhusen leeg in düsse Tied direkt in Hagen.

## Footnoten
Carabinae

De **Carabinae** sünd en Unnerfamilie mank de Kävers (Coleoptera). Se höört to de Familie vun de Loopkävers (Carabidae) mit to. To de Carabinae weert düsse Geslechter torekent:

* *[[Aplothorax]]* Waterhouse, 1841
* *[[Poppenrövers]]* (Calosoma)Weber, 1801
* *[[Echte Loopkävers]]* (Carabus) Linnaeus, 1758
* *[[Ceroglossus]]* Solier, 1848
* *[[Cychropsis]]* Boileau, 1901
* *[[Schuffellöpers]]* (Cychrus)Fabricius, 1794
* *[[Maoripamborus]]* Brookes, 1944
* *[[Pamborus]]* Latreille, 1817
* *[[Scaphinotus]]* Dejean, 1826
* *[[Sphaeroderus]]* Dejean, 1831

## Weblenken
Dunfermline

**Dunfermline** is en Stadt in de schottisch Council Area Fife. De Stadt is en en van de historsch Hööftstädte van Schottland. 1975 wurr de glienaamig Verwaltensbezirk grünnd, de siet 1996 to Fife hörrt. De Stadt hett 49.706 Inwahner (Zensus 2011) up en Flach van 18,31 km².

De Naam van de Stadt leit sück van dat gäälsch *Dùn Phàrlain* af, dat översett entweder „Fort van den Partholon“ oder „Fort van den krümmten Glen“ heet. Dat gifft en Helden mit Naam  Partholan, de ok as „de keltische Atlas“ betekent wurrd. Aber de Herkunft is nich seker. Van dissen Utdruck leit sück ok de Familiennaam „MacFarlane“ af.

## Geografie
Dunfermline liggt rund dree Mielen van de Küst van den Firth of Forth weg nördlich van Edinburgh. De Stadt wurrd in Nord-Süd-Richt van den Pittencrieff Glen, en deep, wunnen Schlucht dörtrucken, in de de Stroom Lyne Burn flooten deiht.

## Geschichte
Dunfermline is en van de öldsten Siedlungen van Schottland. Man hett dör Saaken ut de Iesen- un Bronzetiet funnen. De Mönkorden van de Culdeer hett sück hier ansiedelt.

Siet 1979 is Willemshaven Partnerstadt van Dunfermline.

## Weblinks

* Offizielle Website van Dunfermline (engelsch)
Nersum

**Nersum** () is en lütten Oort in de Gemeen Neenkerken in’n Landkreis Heidkreis, Neddersassen.

## Geografie

De Oort liggt in de Lümbörger Heid. Dat Water ut dat Rebeed flütt in’n Süüdwesten över’n Brookwischenbeek na de Wiedau hen af un in’n Noordwesten na de Veers.

De Naveröörd sünd Riep in’n Noorden, Lünzen in’n Noordoosten, Grauen in’n Oosten, Täwel-Moor in’n Süden, Söhlingen un Hemslingen in’n Süüdwesten un Deepen in’n Noordwesten.

## Historie

### Verwaltungsgeschicht

De Oort weer in’n Kreis Soltau, de 1977 Deel von’n Landkreis Soltau-Fambossel worrn is. Düsse Landkreis hett 2011 den Naam Landkreis Heidkreis kregen.

De Oort hett von öllers bi de Gemeen Grauen mit bihöört, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is.

### Religion

Nersum is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Nersum is de freewillige Füürwehr Grauen mit tostännig.

### Verkehr

Dör Nersum löppt de Landsstraat 170, de in’n Süüdwesten na Hemslingen an de Bundsstraat 71 geiht un in’n Noordoosten över Grauen un Lünzen na Snevern. In Grauen geiht von de L&nbsp;170 na Süden de Kreisstraat 22 af, de na Täwel an de B&nbsp;71 föhrt.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 24 Kilometer in’n Oosten von Nersum an de B&nbsp;3.

De nächste Bahnhoff is so bi teihn Kilometer wied weg in’n Oosten de Bahnhoff Snevern an de Heidbahn.

### Scholen

De Kinner ut Nersum gaht na de Grundschool Lünzen oder wahlwies na de Grundschool Neenkerken.
Königshoff

**Königshoff** betekent

* Königshoff, Oort in de Gemeen Visselhöövd in’n Landkreis Rodenborg, Neddersassen,
* Königshoff, Oort in de Gemeen Neenkerken in’n Landkreis Heidkreis, Neddersassen,
* Kön’hoff, Oort in de Gemeen Zittens in’n Landkreis Rodenborg, Neddersassen.
Schüllernbrookhoff

**Schüllernbrookhoff** () is en Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Schüllern.

## Geografie

De Oort liggt in de Lümbörger Heid. Dat Water ut dat Rebeed flütt över Liester Beek un Kröpelbeek na de Veers hen af.

De Naveröörd sünd Zoarn un Snevern mit Vöden, Hasselhoff un Stimbeck in’n Noordoosten, Schüllern in’n Süüdoosten, Königshoff, Sprengel un Liest in’n Süüdwesten un Lünzen un Lünzenbrookhoff in’n Noordwesten.

## Historie

### Verwaltungsgeschicht

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Schüllern mit bi, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört de Oort to de Oortschop Schüllern, de en egen Oortsvörsteiher hett.

### Inwahnertall

### Religion

Schüllernbrookhoff is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Schüllernbrookhoff is de freewillige Füürwehr Schüllern mit tostännig.

### Verkehr

An Schüllernbrookhoff löppt de Kreisstraat 21 langs, de in’n Süüdwesten över Liest un Schworgen na Täwel an de Bundsstraat 71 ran geiht un in’n Süüdoosten na Schüllern an de Landsstraat 171. De L&nbsp;171 wedder föhrt in’n Noordoosten na Snevern un in’n Süüdwesten na Neenkerken an de B&nbsp;71 un wieder na Visselhöövd.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 16 Kilometer in’n Oosten von Schüllernbrookhoff an de B&nbsp;3.

De nächste Bahnhoff is so bi fiev Kilometer wied weg in’n Noordoosten de Bahnhoff Snevern an de Heidbahn.

### Scholen

De Kinner gaht na de Grundschool Lünzen. Fröher sünd se in in Schüllern na de Volksschool gahn.

## Lüüd

De Politiker Gustav Bosselmann is 1915 in Schüllernbrookhoff boren.

## Footnoten
Giuseppe Saronni

**Giuseppe Saronni** (* 22. September 1957 in Novara, Italien) is en ehmalger italieensch Radrennfohrer un nu Manager van en Radsportteam.

## Karriere
Saronni wurr 1977 Profi, nahdem he 1976 all an de Olympisch Sömmerspelen deelnommen, aber kien Medaille wunnen harr. De Allrounder mit Sprintqualitäten wunn tüschen 1979 un 1983 meest all wichtig Radrennen van Italien. So hett he tweemal den Giro d’Italia (1979, 1983) wunnen, bi den he ok veermal de Punktewertung winnen kunn (1979–1981, 1983) un insgesamt 25 Deelstreckensiege haalt hett. 1982 wunn Saronni de Lombardei-Rundfohrt un 1983 Mailand–Sanremo. 1982 kunn he de Straatenrad-Weltmeesterschap in England up sien Naam schrieven, wiedere tweemal reck he dorto noch dat Podium. Woll hett he sien Loopbahne erst 1990 afslooten, aber nah 1983 kunn he nix Bedüüdendst mehr winnen. Insgesamt hett he 210 Siege in sien List stahn.

Bit hüüd legendär is de Rivalität van Saronni mit sien Landsmann Francesco Moser. De beid Weltklassefohrer hemm de italieensch Tifosi in de laat 1970er un fröh 1980er Johren in twee konkureeren Fangruppen deelt, vergliekbor blots mit de Konkurrenz tüschen Gino Bartali un Fausto Coppi över dartig Johren tovör.

Nah sien Loopbahn as Radrennfohrer wurr Saronni Sportlicher Leiter un Teammanager van Radsportteams. As General Manager van Lampre-ISD keem he 2011 in de Kritik, wiel gegen mehrere Fohrer un Betrüer van de Mannschap in’n Toog van en Ermittlung van de Staatsanwaltschap in Mantova wegen Doping ermittelt wurr. Gegen eenige Fohrer hett man Haftstraafen beandraagt, gegen Saronni un dat Team an sück wurr dat Ganze in’n November 2015 instellt.

## Wat he schafft hett (Uttoog)
* Giro del Veneto 1977
* Tre Valli Varesine 1977, 1979, 1980, 1988
* Tirreno–Adriatico 1978, 1982
* Coppa Agostoni 1978, 1982
* GP du Midi Libre 1979
* Meesterschap van Zürich 1979
* Tour de Romandie 1979
* Giro d’Italia 1979, 1983
* Italieensch Meester (Straat) 1980
* Coppa Bernocchi 1980, 1981
* La Flèche Wallonne 1980
* Giro della Romagna 1981
* Giro del Trentino 1982
* Tour de Suisse 1982
* Coppa Sabatini 1982
* Weltmeester 1982
* Lombardei-Rundfohrt 1982
* Mailand–Sanremo 1983

## Utteknungen
* Sportler van dat Johr in Italien (La Gazzetta dello Sport): 1982

## Enkeld Nahwiesen


## Weblinks
* Storia di Giuseppe Saronni up Museo Ciclismo
* Giuseppe Saronni in de Datenbank van Radsportseiten.net
Stimbeck

**Stimbeck** betekent

* Stimbeck, Oort in de Gemeen Bissen in’n Landkreis Heidkreis, Neddersassen,
* Stimbeck, Oort in de Gemeen Snevern in’n Landkreis Heidkreis, Neddersassen,
* Stimbeck, Oort in’n gemeenfre’en Bezirk Oosterheid in’n Landkreis Heidkreis, Neddersassen,
* Stimbeck, en lütten Beek twüschen Heeßel un Offens, de in de Oost münnt.

Kiek ok bi: Steenbeek.
Liest

**Liest** betekent

* Liest, en small, lang Bodeel,
* Liest, wat, wat naenanner optellt warrt,
* Liest, Oort in de Gemeen Neenkerken in’n Landkreis Heidkreis, Neddersassen.
Brookhoff

**Brookhoff** betekent

* Brookhoff, Oort in de Gemeen Bössel in’n Landkreis Deefholt, Neddersassen,
* Brookhoff, fröheren Oort in’n gemeenfre’en Bezirk Oosterheid in’n Landkreis Heidkreis, Neddersassen,
* Brookhoff, Oort in de Gemeen Öderquart in’n Landkreis Stood, Neddersassen.

Kiek ok bi: Lünzenbrookhoff, Schüllernbrookhoff.
Königshoff (Gemeen Neenkerken)

**Königshoff** () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Sprengel.

## Geografie

De Oort liggt in de Lümbörger Heid. Dat Water ut dat Rebeed flütt över’n Liester Beek un Kröpelbeek na de Veers hen af.

De Naveröörd sünd Schüllernbrookhoff un Schüllern in’n Noordoosten, Vorwark in’n Oosten, Langloh un Vahlzen in’n Süüdoosten, Sprengel un Jillhorn in’n Süden, Kempen in’n Süüdwesten, Schworgen in’n Westen un Liest in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Jillhorn in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett von öllers bi de Gemeen Sprengel mit bihöört, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is. Sietdem is Königshoff binnen de Gemeen Deel von de Oortschop Sprengel, de en egen Oortsvörsteiher hett.

### Inwahnertall

### Religion

Königshoff is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Königshoff is de freewillige Füürwehr Sprengel mit tostännig.

### Verkehr

Dicht bi Königshoff löppt de Landsstraat 171 langs, de in’n Noordoosten över Schüllern na Snevern geiht un in’n Süüdwesten över Sprengel na Delsen bi Neenkerken an de Bundsstraat 71.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 17 Kilometer in’n Oosten von Königshoff an de B&nbsp;3.

De nächste Bahnhoff is so bi söss Kilometer wied weg in’n Noordoosten de Bahnhoff Snevern an de Heidbahn.

### Scholen

De Kinner ut Königshoff gaht na de Grundschool Neenkerken.

## Footnoten
Bernhard Kempen

**Bernhard Kempen** is de Naam von

* Bernhard Kempen (* 1960), düütschen Jurist,
* Bernhard Kempen (* 1961), düütschen Översetter, Journalist un Schriever.
Kempen

**Kempen** betekent

* Kempen, Stadt in’n Kreis Viersen, Noordrhien-Westfalen,
* Kempen, Stadtdeel von de Stadt Heinsberg in’n Kreis Heinsberg, Noordrhien-Westfalen,
* Kempen, Oort in de Stadt Erkrath in’n Kreis Mettmann, Noordrhien-Westfalen,
* Kempen, Oort in de Stadt Häoern-Möomag in’n Kreis Lippe, Noordrhien-Westfalen,
* Kempen, Oort in de Gemeen Leichlingen in’n Rhiensch-Bergschen Kreis, Noordrhien-Westfalen,
* Kempen, Oort in de Gemeen Neenkerken in’n Landkreis Heidkreis, Neddersassen,
* De Kempen, Rebeed an de Grenz twüschen de Nedderlannen un Belgien,
* Kempen, düütschen Naam von’n Oort Kępno in de Woiwodschop Grootpolen, Polen,
* Kempen, düütschen Naam von’n Oort Kępno in de Woiwodschop Pommern, Polen,
* Kempen, düütschen Naam von’n Oort Kępno in de Woiwodschop Westpommern, Polen.

**Kempen** is de Familiennaam von

* Ad van Kempen (* 1944), nedderlandschen Schauspeler un Dreihbookschriever,
,
* Heinrich Kempen von Fichtenstamm (1743–1827), öösterriekschen Offzeer,
* Johann Franz Kempen (1793–1863), öösterriekschen Offzeer,
* Magali Kempen (* 1997), belgische Tennisspelerin,
* Martin von Kempen (1642–1683), düütschen Literaturhistoriker un Översetter,
* Otto Ernst Kempen (* 1942), düütschen Rechtswetenschopper,
* Paul van Kempen (1893–1955), nedderlandschen Dirigent,
* Piet van Kempen (1898–1985), nedderlandschen Radsportler,
* Thomas von Kempen (1380–1471), nedderlandschen Mystiker,
* Wilhelm van Kempen (1894–1981), düütschen Kunsthistoriker un Archivar,
* Yvonne Kempen (1960–2011), düütsche Börgermeestersche.

Kiek ok bi: Kempten, Landkreis Kempen, Kempe, Kemp.
Grundschool Lünzen

De **Grundschool Lünzen** is en Grundschool in dat Dörp Lünzen, Gemeen Snevern, in’n Landkreis Heidkreis. Dreger is de Gemeen Snevern. De School liggt in de Straat *An’n Aavtgoorn 2* op en Gelänn von 4800&nbsp;m². Dor gaht de Schölers ut de Öörd Lünzen (mit Bult, Lünzenbrookhoff, Lünzmöhl un Riep), Grauen (mit Nersum), Grotenwe (mit Schultenwe un Haswe), Schüllern un Zoarn hen. De Öörd Schüllern un Zoarn höört eerst siet dat Schooljohr 2008/2009 to dat Rebeed von de Grundschool Lünzen. De Kinner ut düsse Öörd sünd vörher in Snevern na School gahn. Dat weer aver nödig, den Schoolbezirk to vergröttern, anners harrn se de School von wegen to ringe Schölertallen dichtmaakt. De School hett üm un bi 70 Schölers un söss Schoolmeesters (een Klass pro Johrgang).

Siet 2011 is de School Apene Ganzdagsschool. In dat sülve Gebüüd is ok de Kita Lünzen ünnerbrocht.

Nadem se mit de veerte Klass trech sünd, wesselt de Schölers op de Kooperative Gesamtschool Snevern oder ok op de Oberschool Neenkerken.

## Schoolbaas

* 1977–2010: Birgit Pahrmann
* 2010–: Mirja Meyer

## Weblenken

* Websteed von de School (hoochdüütsch)
Haswe

**Haswe** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Grotenwe.

## Geografie

De Oort liggt in de Lümbörger Heid direkt an dat Över von’n Beek Ruschwe. An’n Oostrand von’n Oort liggt dat Naturschuulrebeed Moor bi Osterwe.

De Naveröörd sünd de Finteler Oortsdelen Oosterloh un Oosterheid in’n Noorden, Eggersmöhl in’n Noordoosten, Issell un Osterwe in’n Süüdoosten, Schultenwe un Grotenwe in’n Süüdwesten, Grotenwe-Siedlung un de Finteler Oortsdeel Brook in’n Süüdwesten un Fintel in’n Noordwesten.

## Historie

### Verwaltungsgeschicht

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett al von öllers to de Gemeen Grotenwe tohöört un is an’n 1. März 1974 tohoop mit Grotenwe Deel von de Gemeen Snevern worrn. Sietdem höört de Oort binnen de Gemeen to de Oortschop Grotenwe, de en egen Oortsvörsteiher hett.

### Inwahnertall

### Religion

Haswe is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

De Doden warrt op’n Karkhoff Grotenwe begraven.

## Weertschop un Infrastruktur

För Haswe is de freewillige Füürwehr Grotenwe mit tostännig.

### Verkehr

Von Haswe föhret lüttjere Straten in’n Süüdwesten na Grotenwe an de Kreisstraat 30, in’n Noordwesten na Fintel an de K&nbsp;221 un in’n Süüdoosten över Osterwe na Issell un Snevern an de K&nbsp;31. De K&nbsp;30 löppt von Grotenwe in’n Süüdoosten na Snevern un in’n Noordwesten an Fintel langs na Vahl un Lauenbrüch an de B&nbsp;75. De K&nbsp;31 löppt von Issell in’n Noordwesten över Eggersmöhl na Wessloh un in’n Süüdoosten na Snevern an de L&nbsp;170.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 21 Kilometer in’n Süüdoosten von Haswe an de B&nbsp;3.

De nächste Bahnhoff is so bi acht Kilometer wied weg in’n Süüdoosten de Bahnhoff Snevern an de Heidbahn. De Bahnhoff Lauenbrüch an de Bahnlien Hamborg–Bremen liggt 14 Kilometer in’n Noordwesten.

### Scholen

De Kinner gaht na de Grundschool Lünzen.

## Footnoten
Wollstein

**Wollstein** betekent

* Wollstein, düütschen Naam von de Stadt Wolsztyn in de Woiwodschop Grootpolen, Polen,
* Wollstein, Goodshoff bi Harmuthsachsen in’n Werra-Meißner-Kreis, Hessen.

**Wollstein** is de Familiennaam von

* Dieter Wollstein (* 1947), düütschen Gastronoom,
* Günter Wollstein (* 1939), düütschen Historiker.

Kiek ok bi: Wolstein, Wöllstein, Wullstein.
Holtmannshoff

**Holtmannshoff** () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Neenkerken.

## Geografie

De Oort liggt in de Lümbörger Heid. Dat Water ut dat Rebeed flütt över’n Hahnenbeek na de Wiedau hen af.

De Naveröörd sünd Neenkerken in’n Noordoosten, de Scheperhoff in’n Oosten, Siedlung Frielingen un Bahnhoff Frielingen in’n Süüdoosten, Eitze in’n Süden, Behningen in’n Süüdwesten, Drögenbossel in’n Westen un Rutenmöhl un Hertel in’n Noordwesten.

## Historie

### Verwaltungsgeschicht

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Neenkerken mit bi, de an’n 1. März 1974 mit de Gemeenreform in Neddersassen Deel von de vergrötterte Gemeen Neenkerken worrn is. Sietdem höört Holtmannshoff binnen de Gemeen to de Oortschop Neenkerken.

### Inwahnertall

### Religion

Holtmannshoff is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Holtmannshoff is de freewillige Füürwehr Neenkerken mit tostännig.

### Verkehr

Dör Holtmannshoff löppt de Kreisstraat 18, de in’n Süüdwesten na Behningen geiht un in’n Noordoosten na Neenkerken an de Landsstraat 171. De L&nbsp;171 geiht von Neenkerken in’n Süüdwesten över Drögenbossel, Hiddingen un Schwitschen na Visselhöövd un in’n Noordoosten na Snevern. Se warrt in Neenkerken krüüzt von de Bundsstraat 71, de in’n Noordwesten över Brochdörp un Täwel na Rodenborg föhrt un in’n Süüdoosten na Soltau.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 18 Kilometer in’n Süüdoosten von Holtmannshoff an de B&nbsp;3.

De nächste Bahnhoff is so bi teihn Kilometer wied weg in’n Süüdwesten de Bahnhoff Visselhöövd an de Bahnlien Langwedel–Ülzen. Von 1917 bet 1961 hett dat ok Personenverkehr op de Bahnlien Soltau-Neenkerken geven. De Bahnhoff Neenkerken weer in düsse Tied dree Kilometer in’n Noordoosten.

### Scholen

De Kinner ut Holtmannshoff gaht na de Grundschool Neenkerken.

## Footnoten
Delsen

**Delsen** betekent

* Delsen, Oort in de Gemeen Neenkerken in’n Landkreis Heidkreis, Neddersassen,
* Delsen, Rebeed bi Rhene, na dat dat Stadion Delsen nöömt worrn is.

**Delsen** is de Familiennaam von

* Coen Delsen (1900–?), nedderlandschen Footballspeler,
* Hein Delsen (1895–1954), nedderlandschen Footballspeler.
Jerusalem (Landkreis Heidkreis)

**Jerusalem** () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Täwel.

De Oort hett üm un bi 70 Inwahners un 20 Hüüs (Stand 1989).

## Geografie

De Oort liggt in de Lümbörger Heid. Dat Rebeed in’n Noordwesten un Noorden is Moor. Dat Water ut dat Rebeed flütt in’n Süüdwesten över Mehlandsbeek un Wiedau af un in’n Noordwesten över Grovenbeek un Brookwischenbeek na de Wiedau.

De Naveröörd sünd de Kreugerei in’n Noorden, Täwel-Moor in’n Noordoosten, Täwel in’n Oosten, Brook in’n Süüdoosten, Platenkamp in’n Süden, Moordörp in’n Süüdwesten un Söhlingen un Hemslingen in’n Noordwesten.

## Historie

An’t Enn von’n Tweten Weltkrieg is de Oort an’n 17. April 1945 von engelsche Truppen innahmen worrn.

### Verwaltungsgeschicht

De Oort weer fröher in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett von öllers bi de Gemeen Täwel mit bihöört, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is. Sietdem höört Jerusalem binnen de Gemeen to de Oortschop Täwel, de en egen Oortsraad un Oortsbörgermeester hett.

### Religion

Jerusalem is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Jerusalem is de freewillige Füürwehr Täwel mit tostännig.

### Verkehr

Dör Jerusalem löppt de Bundsstraat 71, de in’n Noordwesten över Söhlingen, Hemslingen un Brookel na Rodenborg geiht un in’n Süüdoosten över Täwel, Brochdörp un Delsen na Neenkerken un Soltau.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 22 Kilometer in’n Süüdoosten von Jerusalem an de B&nbsp;3.

De nächste Bahnhoff is so bi 13 Kilometer wied weg in’n Noordoosten de Bahnhoff Snevern an de Heidbahn. An de Bahnlien Langwedel–Ülzen doot de Bahnhööv Visselhöövd (16 Kilometer in’n Süüdwesten) un Soltau (18 Kilometer in’n Süüdoosten) liggen. De Bahnhoff Scheeßl an de Bahnlien Hamborg–Bremen liggt 17 Kilometer in’n Noordwesten.

Von 1917 bet 1961 hett dat ok Personenverkehr op de Bahnlien Soltau-Neenkerken geven. De Bahnhoff Neenkerken weer in düsse Tied söss Kilometer in’n Süüdoosten.

### Scholen

De Kinner ut Jerusalem gaht na de Grundschool Neenkerken.

## Footnoten
Limbeek (Gemeen Neenkerken)

**Limbeek** () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Jilbern.

## Geografie

De Oort liggt in de Lümbörger Heid. Dat Water ut dat Rebeed flütt över’n Hahnenbeek na de Wiedau hen af.

De Naveröörd sünd Jillhorn in’n Noorden, Steenbarg in’n Noordoosten, Levern in’n Süüdoosten, Behningen in’n Süüdwesten, Neenkerken in’n Westen un Delsen un Jilbern in’n Noordwesten.

## Historie

De Hoff Limbeek 1 is vondaag as Bodenkmaal schuult.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neenkerken in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Buurschop un later de Gemeen Jilbern mit bi. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Neenkerken worrn. Sietdem höört Limbeek to de Oortschop Jilbern, de en egen Oortsvörsteiher hett.

### Inwahnertall

: * De Born schrifft von 10 Gebüüd, aver dat mutt en Tippfehler ween, denn de Oort weer to de Tied en enkelten Hoff un warrt von’n Born ok so betekent

### Religion

Limbeek is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Limbeek is de freewillige Füürwehr Jilbern mit tostännig.

### Verkehr

Limbeek liggt dicht an de Kreisstraat 23, de in’n Noorden över Jilbern un Jillhorn na Sprengel geiht un de in’n Süden in de Bundsstraat 71 münnt. De B&nbsp;71 löppt in’n Noordwesten över Neenkerken, Delsen un Täwel na Rodenborg un in’n Süüdoosten na Soltau. De K&nbsp;23 warrt in Jilbern von de K&nbsp;40 krüüzt, de in’n Westen na Delsen an de Landsstraat 171 föhrt un in’n Oosten na Wieheholt un Woltern.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 15 Kilometer in’n Süüdoosten von Limbeek an de B&nbsp;3.

De nächste Bahnhoff is so bi teihn Kilometer wied weg in’n Süüdoosten de Bahnhoff Soltau, de an de Heidbahn un an de Amerikalien liggt. Twüschen 1920 un 1961 hett dat ok Personenverkehr op de Bahnlien Soltau–Neenkerken geven. De nächsten Bahnhööv in Neenkerken un Jilbern weren in düsse Tied so bi twee Kilometer wied weg.

### Scholen

De Kinner ut Limbeek gaht na de Grundschool Neenkerken.

## Footnoten





## Weblenken
Limbeck

**Limbeck** betekent

* en fröheren Beek in de Stadt Essen, na den de Limbecker Platz nöömt worrn is.

Dat is ok de hoochdüütsche Naam von

* Limbeek, Oort in de Gemeen Neenkerken in’n Landkreis Heidkreis, Neddersassen.

**Limbeck** is de Familiennaam von

* Emil Limbeck (1909–1978), düütschen Politiker,
* Martin Limbeck (* 1966), düütschen Verkoopstrainer,
* Meinrad Limbeck (* 1934), düütschen kathoolschen Theoloog.